Държавен вестник, бр. 46, 2010 г., стр. 57

БРОЙ  46	
Д Ъ Р Ж А В Е Н  В Е С Т Н И К 	
СТР.  57  
Чл. 32. За реализиране на защитата при 
дефект на изолацията (защита при индиректен 
допир) се прилага един от следните методи:
1. предотвратяване на каквато и да е възмож­
ност за протичане на ток, възникнал в резултат 
на повреда, през тялото на хора и животни;
2. ограничаване до безопасни стойности на 
големината на тока, възникнал в резултат на 
повреда, който може да премине през тялото 
на хора и животни;
3. ограничаване до безопасни стойности на 
продължителността на въздействие на тока, 
който може да премине през тялото на хора и 
животни в резултат на повреда.
Чл. 33. (1) Изискванията и правилата за 
прилагане на мерките за защита срещу пора­
жения от електрически ток са съгласно при­
ложение № 1.
(2) При избора на мерки за защита срещу 
поражения от електрически ток се отчитат външ­
ните въздействия съгласно глава втора, раздел 
II, които могат да повлияят върху степента на 
опасност от поражение от електрически ток.
(3) При проектиране на комбинации от мерки 
за защита срещу поражения от електрически ток 
не се елиминира или намалява ефективността 
на отделните мерки.
Раздел II
Защита срещу топлинни въздействия
Чл. 34. (1) Електрическата уредба се про­
ектира и изпълнява така, че да няма опасност 
от запалване на горими материали в резултат 
на високи температури или електрически дъги.
(2) При нормална работа на електрическото 
оборудване не трябва да има риск за топлин­
ни травми (изгаряния) на хора или домашни 
животни.
(3) Изискванията и правилата за прилагане 
на мерките за защита срещу топлинни въздейст­
вия са съгласно приложение № 2.
Раздел III
Защита срещу свръхтокове
Чл. 35. Електрическата уредба се проектира 
и изпълнява така, че да се осигури защита на 
хората и животните от злополуки, а на имуще­
ството – от увреждания, в резултат на недопус­
тимо високи температури или електромеханични 
натоварвания, предизвикани от свръхтокове в 
тоководещите проводници.
Чл. 36. За реализиране на изискванията по 
чл. 35 се прилагат:
1. защита срещу токове на претоварване;
2. защита срещу токове на късо съединение.
Чл. 37. За защита срещу токове на прето­
варване се използват следните методи:
1. ограничаване на тока на претоварване до 
безопасни стойности, или
2. ограничаване на продължителността на 
въздействие.
Чл. 38. (1) Проводниците, както и всички 
други елементи, които провеждат токове на 
къси съединения, се проектират и изпълняват 
така, че да не достигат недопустимо високи 
температури. За предотвратяване на злополуки 
за хора или домашни животни и на уврежда­
ния на имущество електрическото оборудване, 
включително захранващите го проводници, се 
защитават и срещу електромеханичните напре­
жения, които може да възникнат в резултат на 
къси съединения.
(2) За осигуряване на защита срещу токове 
на късо съединение се използват:
1. автоматично изключване на свръхтока, 
преди той да достигне опасна големина, като 
се отчита неговата продължителност;
2. ограничаване на максимума на свръхтока 
до безопасна стойност и продължителност.
Чл. 39. Изискванията и правилата за прила­
гане на мерките за защита срещу свръхтокове 
са съгласно приложение № 3.
Раздел IV
Защита срещу пренапрежения, спадове на 
напрежения и електромагнитни въздействия
Чл. 40. (1) Електрическата уредба се проек­
тира и изпълнява така, че хората и домашните 
животни да бъдат защитени срещу травми, а 
имуществото – срещу всички опасни ефекти, 
които могат да възникнат при повреда на 
частите от електрическите вериги като по­
следствие от пренапрежения (атмосферни или 
комутационни).
(2) Изискванията и правилата за прилагане 
на мерките за защита срещу пренапрежения 
са съгласно приложение № 4.
Чл. 41. (1) За предотвратяване на опас­
ности или повреди, които могат да възникнат 
вследствие на прекъсване на електрическото 
захранване, в уредбата и/или инсталираното 
оборудване се предвиждат подходящи мерки.
(2) Изискванията и правилата за прилагане 
на мерките за защита при спадане на напре­
жението са съгласно приложение № 5.
Чл. 42. Електрическите уредби се проектират 
така, че да имат необходимата устойчивост 
срещу електромагнитни смущения и да функци­
онират правилно в конкретната съществуваща 
електромагнитна среда. При проектирането 
се отчитат очакваните електромагнитни из­
лъчвания, генерирани от уредбата или друго 
инсталирано оборудване, които трябва да са в 
съответствие с изискванията за електрическо­
то оборудване, което ще се използва заедно с 
уредбата или ще бъде свързвано към нея.
Чл. 43. (1) За разединяване на електричес­
ката уредба, на нейни вериги или на отделно 
оборудване в съответствие с изискванията за 
поддържане, изпитване, откриване на повреди 
или ремонт се предвиждат устройства за раз­
единяване и изключване.